กรุงศรีเพิ่มทุน รีเทิร์นบอนด์แตะหมื่นล้าน
&nbsp;
18 ส.ค. 2554

โพสต์ทูเดย์ — “กรุงศรีโทเทิลรีเทิร์นบอนด์” เพิ่มขนาดทุนเป็นหมื่นล้าน พร้อมขยายเวลาโปรโมชัน
นายฉัตรพี ตันติเฉลิม ประธานเจ้าหน้าที่บริหาร บริษัทหลักทรัพย์จัดการกองทุน อยุธยา (กรุงศรีฟันด์) เปิดเผยว่า บริษัทได้จดทะเบียนเพิ่มเงินทุนกองทุนเปิดกรุงศรีโทเทิลรีเทิร์นบอนด์ (KFTRB) อีก 7,000 ล้านบาท ทำให้มูลค่าโครงการรวม1 หมื่นล้านบาท ตั้งแต่วันที่ 18ต.ค. 2553 รองรับความต้องการนักลงทุน
นายฉัตรพี กล่าวว่า กองทุนKFTRB มียอดจองซื้อหน่วยลงทุนเต็มมูลค่าโครงการ 3,000 ล้านบาท ก่อนกำหนดเวลาปิดเสนอขาย ทำให้มีนักลงทุนจำนวนมากที่ไม่สามารถจองซื้อกองทุนได้ทันในช่วงเสนอขายวันที่ 113 ต.ค.ที่ผ่านมา บริษัทจึงรีบจดทะเบียนเพิ่มทุน อีกทั้งได้ขยายระยะเวลาโปรโมชันสำหรับผู้ที่พลาดโอกาสจองซื้อในช่วงเสนอขายครั้งแรก โดยตั้งแต่วันที่ 20ต.ค.3 พ.ย. 2553 เมื่อจองซื้อกองทุน (KFTRB) ครบทุกๆ 1 ล้านบาท ผู้ลงทุนจะได้รับหน่วยลงทุนกองทุนเปิดอยุธยาโกลด์ (AYFGOLD) มูลค่า 1,000 บาท เป็นของสมนาคุณเช่นเดียวกับการเสนอขายครั้งแรก
“กองทุน KFTRB มีเอกลักษณ์ เนื่องจากกองทุน PIMCO Total Return Bond ซึ่งเป็นกองทุนหลักมีกลยุทธ์การจัดการลงทุนที่แตกต่างจากกองทุนตราสารหนี้ทั่วไปและจากผลการดำเนินงานย้อนหลังของกองทุนหลัก 1 ปีที่ผ่านมา สามารถสร้างผลตอบแทนได้ถึง 9% ต่อปี ทำให้กองทุนนี้เป็นที่สนใจจากนักลงทุนทั่วโลก รวมถึงนักลงทุนไทยด้วย”